Nasi ambeng

Nasi ambeng atau nasi ambang (, sêga ambêng) adalah masakan tradisional Jawa berupa nasi putih yang terdiri daripada nasi putih kukus, gulai ayam atau ayam kicap, rendang daging lembu atau ayam, sambal goreng jawa, bihun goreng, tauhu, tempe, urap, bergedel, serunding, dan rempeyek. 

Masakan ini berasal dari Pulau Jawa, Indonesia. Hal ini dapat dibuktikan melalui manuskrip Jawa iaitu Serat Centhini Jilid VII Pupuh P 376 Dha.: bait 174-198. 

Perkataan "ambêng" dalam bahasa Jawa mempunyai makna 'mengepung dan menjaga'. Itulah sebab nasi ambeng sering dimakan secara beramai-ramai dan disajikan di dalam dulang, untuk dikongsi di antara empat hingga lima orang; terutamanya semasa majlis perayaan, doa selamat atau hari istimewa seperti kenduri. Penyajian nasi ambeng ini memuatkan permohonan agar semua pihak dikurniakan rezeki dan keselamatan. 

Selain daripada Jawa Tengah dan Jawa Timur, nasi ambeng juga popular di negeri-negeri di Malaysia iaitu di negeri Selangor dan Johor, bahkan di negara Singapura. 

 Rujukan 

Kategori:Masakan Indonesia
Kategori:Masakan Malaysia
Kategori:Masakan Jawa
Kategori:Masakan Melayu